Pradeep Maharathy

Pradeep Maharathy (odia: ପ୍ରଦୀପ ମହାରଥୀ; født 4. juli 1955 i Pipili i Khorapada i Puri i Odisha i delstaten India, død 4. oktober 2020  i Bhubaneshwar) var en indisk politiker i delstaten Odisha og minister i delstatsregjeringen.

Liv og virke

Bakgrunn
Pradeep Maharathy var sønn av Gokulananda Maharathy. Han giftet seg og fikk en sønn og en datter.

Politiker
Han startet sin politiske karriere som studentleder ved SCS college i Puri.

Han var først medlem av Janata Party, og etter at det gikk i oppløsning ved fusjoneringer og annet, medlem av partiet Biju Janata Dal (BJD). Fra 1985 til 1995 og igjen fra 2000 og til sin død var han medlem av Odishas lovgivende forsamling. Syv ganger ble han valgt til mandatsperioder der.

I mai 2011 ble Maharathy minister for jordbruk og fiske i Odishas regjering og satt i vervet til 2012. Han fratrådte i august 2012 etter han var blitt kritisert for forbindelser han hadde med mistenkte i en gjengvoldtektssak i Pipili.

Han var på nytt minister mellom 2014 og 2017. I 2017 ble han minister for Panchayati Raj (landsbyråd) og drikkevanntilgang. Han tjenestegjorde som dette til 2019 og innehadde også porteføljene for landbruk, bønders rettigheter og for fiskeriene. Den 6. januar 2019 trådte han igjen tilbake på grunn av gjengvoldtektssaken i Pipili, denne gang på grunn av kommentarer han kom med da de mistenkte ble frikjente.

I 2004 bekjentgjorde Maharathy at han var under etterforskning for 27 beskyldninger som var blitt rettet mot ham for mord, mishandling, opptøyer, tyveri, kriminelle trusler og «dacoity». I forkant av delstatsvalgene til Odishas parlament (lovgivende forsamling) i 2019 bekjentgjort Maharathy at det da var fem anklager rettet mot ham vedrørende ulovlig møte, skadeverk og tyveri. Den 22. april 2019 ble han arrestert vedrørende et angrep mot personell fra Election Commission of India på hans bosted. Han ble løslatt mot kausjon 29. april.

Død
Maharathy døde 4. oktober 2020 av covid-19 på et privat sykehus i Bhubaneshwar, i en alder av 65 år. Han var blitt testet positiv for koronaviruset den 14. september.

Utmerkelser
 Global Agriculture Leadership Award 2016
 Krishi Karman Award 2014-15

Referanser

Indiske politikere
Personer fra Puri District i Odisha
Dødsfall relatert til covid-19 i India
Politikere ofre for covidpandemien